Diari Oficial de la Generalitat Valenciana


Sumari del DOGV 2262, del 09-05-1994 (1994/831334)

LLEI 3/1994, de 2 de maig, de la Generalitat Valenciana, per la qual es modifica l'article 2.5 de la Llei 1/1993, de 7 de juliol, de la Generalitat Valenciana, de Creació del Comitè Econòmic i Social de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/l/1994/05/02/3/dof/vci/html**

### Dades del document

Número de DOGV
:   2262

Data del DOGV
:   09-05-1994

Secció del DOGV
:   DISPOSICIONS GENERALS

Número del document
:   1994/831334


Data del document
:   02-05-1994

Organisme emissor
:   Presidència de la Generalitat

Tipus de document
:   Llei

Anàlisi jurídica

LLEI 3/1994, de 2 de maig, de la Generalitat Valenciana, per la qual es modifica l'article 2.5 de la Llei 1/1993, de 7 de juliol, de la Generalitat Valenciana, de Creació del Comité Econòmic i Social de la Comunitat Valenciana. [94/2947]  
Sia notori i manifest a tots els ciutadans, que les Corts Valencianes han aprovat i jo, d'acord amb el que estableix la Constitució i l'Estatut d'Autonomia, en nom del Rei promulgue la llei següent:  
PREÀMBUL  
L'aprovació per part de les Corts Valencianes de la Llei 1/1993, de 7 de juliol, de creació del Comité Econòmic i Social de la Comunitat Valenciana, ha significat una profunda transformació del quadre institucional de la Generalitat Valenciana, puix introdueix una figura de primera rellevància en la realització del principi constitucional de participació social i articula un ens consultiu d'àmplies competències en el disseny de les polítiques econòmiques i socials de la Generalitat Valenciana.  
L'article 2 d'aquesta llei estableix, dins de l'apartat 5, que el Comité tindrà la seu oficial a la ciutat de València, sense perjudici que puga fer sessions en qualsevol municipi de la Comunitat Valenciana.  
La reforma del precepte que s'hi proposa serveix per fixar la seu del Comité en un lloc distint de la ciutat de València a fi d'evitar l'excessiva concentració institucional que s'hi produeix de fet, la qual actualment és seu de la Generalitat Valenciana i seu de la majoria de les seues institucions. Per aquesta raó, les Corts Valencianes advoquen per una descongestió geogràfica de les diverses institucions que conformen la Generalitat Valenciana, i amb aquesta finalitat es localitza la seu del Comité Econòmic i Social a la ciutat de Castelló de la Plana.  
Article únic  
Es modifica l'apartat 5 de l'article 2 de la Llei 1/1993, de 7 de juliol, de la Generalitat Valenciana, de Creació del Comité Econòmic i Social de la Comunitat Valenciana, que tindrà la redacció següent:  
{REF El Comité Econòmic i Social tindrà la seu oficial a la ciutat de Castelló de la Plana, sense perjudici que puga fer sessions en qualsevol municipi de la Comunitat Valenciana}.  
DISPOSICIÓ FINAL  
Aquesta llei entrarà en vigor l'endemà de la publicació al Diari Oficial de la Generalitat Valenciana.  
Per tant, ordene que tots els ciutadans, tribunals, autoritats i poders públics als qual pertoque, observen i facen complir aquesta llei.  
València, 2 de maig de 1994  
El president de la Generalitat Valenciana,  
JOAN LERMA I BLASCO


Còpia Permalink ELI